**О Б Щ И Н С К И С Ъ В Е Т - Н И К О П О Л**

-------------------------------------------------------------------------------------------------

**П Р О Т О К О Л**

**№ 66**

 Днес **16.10.2019г**. /сряда/ от 10.00 часа в заседателната зала на Община Никопол се проведе **шестдесет и шестото заседание**  на Общински Съвет – Никопол.

 На заседанието присъстват: общинските съветници, Временно изпълняващ длъжността Кмет на Община Никопол, съгласно Решение №484/18.09.2019г. на ОбС – Никопол- **арх. Бойко Балтаков**.

Заседанието се председателства от **Красимир Халов** – Председател на ОбС – Никопол, протоколчик – **Христина Миланова**- главен специалист в ОбС – Никопол.

 Красимир Халов: Уважаеми общински съветници, уважаеми арх. Балтаков, на основание чл.23, ал.4, т.1 от ЗМСМА, откривам днешното **шестдесет и шесто**  заседание на Общински съвет – Никопол.

Имаме кворум, от 17 общински съветника в залата присъстват 16 общински съветника, отсъства – *Илияс Усув.*

Колеги, запознали сте се с материала и проекта за дневен ред, имате ли предложения, допълнения и съображения по така представеният Ви проект за дневен ред? Виждам, че нямате.

Предлагам да гласуваме дневния ред на днешното шестдесет и шесто заседание на ОбС-Никопол, моля гласувайте.

ГЛАСУВАЛИ – 16 СЪВЕТНИКА

„ЗА“ – 16 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ОБЩИНСКИ СЪВЕТ – НИКОПОЛ ПРИЕ СЛЕДНИЯ**

**ДНЕВЕН РЕД:**

**1**.Докладна записка **относно:** Актуализация на бюджета на Община Никопол за 2019г..

 Вносител: Кмет на общината

**2**.Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Отношение взеха:

 Кр.Халов: Колеги, благодаря за отзоваването ви, знам, че всички сте много заети в предизборната кампания, но се наложи да проведем това заседание. Трима от нашите съграждани са подали молба до Кмета на общината за отпускане на еднократна парична помощ, нуждаят се спешно от тези средства, които са за лечение. Към докладната записка има приложено Становище на Обществения съвет при ОбС-Никопол, което становище е за отпускане на паричната помощ. Тези наши съграждани са болни, изпаднали са в затруднение, както казах, тези пари са им необходими за лечение.

Предлагам да подкрепим предложението на Кмета на Общината –

 д-р В.Желязков.

 Ахмед Ахмедов- общински съветник: Подкрепям предложението на Кмета на Община Никопол- д-р В.Желязков, относно отпускането на помощи за посочените лица, с което кмета показва солидарност и отговорност към същите.

 Кр.Халов: Гласуваме проекта за решение /*чете проекта за решение*/.

 На основание чл. 21, ал. 1, т. 6 и т.23 от Закона за местното самоуправление и местната администрация и чл.124 от Закона за публичните финанси, Общински съвет-Никопол прие следното

**Р Е Ш Е Н И Е**

**№488/16.10.2019г.**

**1.** Да се изплатят еднократни финансови помощи, както следва:

1.1. в размер на **150 (Сто и петдесет) лева** **на Асан Койноолу от гр. …….**, община Никопол, за лечение, съгласно Становище от 16.09.2019 г. на Обществения съвет за контрол на системата за социално подпомагане при Община Никопол, по заявление вх. № 94-1587/12.09.2019 г., постъпило в деловодството на Община Никопол;

1.2. в размер на **300 (Триста) лева** **на Рушан Яшаров от гр. …….**, община Никопол, за лечение, съгласно Становище от 16.09.2019 г. на Обществения съвет за контрол на системата за социално подпомагане при Община Никопол, по заявление вх. № 94-1590/13.09.2019 г., постъпило в деловодството на Община Никопол;

1.3. в размер на **150 (Сто и петдесет) лева** **на Гюла Юмерова от с……..**, община Никопол, за лечение, съгласно Становище от 16.09.2019 г. на Обществения съвет за контрол на системата за социално подпомагане при Община Никопол, по заявление вх. № 94-1591/13.09.2019 г., постъпило в деловодството на Община Никопол.

**2.** Утвърждава актуализацията на общинския бюджет, във връзка с разчетите от т.1, както следва:

 2.1.По бюджета на Първостепенния разпоредител с бюджет - за гр.Никопол:

|  |  |  |  |  |  |
| --- | --- | --- | --- | --- | --- |
| **Наименование/Дейност**  | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО ПРИХОДА** |  |  |  |  |  |
| Приходи за местни дейности: §13-03-Данък върху превозните средства | **+ 600** | 0 | 0 | + 600 | 0 |
| **ПО РАЗХОДА** |  |  |  |  |  |
| Местна дейност 122 „Общинска администрация”-подпараграф 42-14 „Обезщетения и помощи по решение на общинския съвет” | **+ 600** | 0 | 0 | + 600 | 0 |

ГЛАСУВАЛИ – 16 СЪВЕТНИКА

„ЗА“ – 16 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ВТОРА ТОЧКА ОТ ДНЕВНИЯ РЕД**

Дебат не се състоя.

 Кр.Халов: Колеги, поради изчерпване на дневния ред закривам шестдесет и шестото заседание на Общински съвет – Никопол.

Заседанието приключи своята работа в 10.35 часа.

 **ПРЕДСЕДАТЕЛ ОбС: /п/**

 **/ Красимир Халов/**

**ЗАМ.ПРЕДСЕДАТЕЛ ОбС:/п/**

 **/Светослав Ангелов/**

**ЗАМ.ПРЕДСЕДАТЕЛ ОбС:/п/**

 **/Мария Георгиева/**

**ПРОТОКОЛЧИК: /п/**

 **/Христина Миланова/**